  София Хохрякова Майя Бывальцева 27-тӥ южтолэзе Удмуртиын коронавирусэн черлам 29 адями эмъюртъёсы шедиз. Берло нуналскын коронавируслы 3 сюрс 680 эскеронъёс ортчытӥзы, 216 адямилэсь висёнэз шараязы, соос пӧлын 14 аресозь 68 пиналъёс. Со сярысь элькунысь тазалыкез утёнъя министерство ивортӥз. Та дыре эмчиос доразы эмъяськись 3 сюрс 831 адямиез чакласа возё. Эмъяськонниын кыллись 43 муртлэн тазалыкез секыт лыдъяське. 1 сюрс 5 адями йӧназ. Кык мурт улонысь кошкиз. Воргоронлы 45 арес вал, кышномуртъёслы – 64 арес. 28-тӥ южтолэзьлы Удмуртиын коронавирусэн черлан 162 сюрс 896 учыр лабораториосын зэматэмын. 151 сюрс 521 адями йӧназ, 3 сюрс 972 мурт улонысь кошкиз. 695 сюрс 270 адями коронавируслэсь вакцинацие пыриськиз, со пӧлысь 550 сюрс 431 мурт кыкетӥ компонетсэ пуктӥз. 118 сюрс 746 адями одӥг компонентъем «Спутник Лайт» вакцинаен прививка лэсьтӥз. 133 сюрс 137 мурт ревакцинациез ортчиз. Тегъёс: Тазалык висён коронавирус Ижкар Удмуртия  